175 
Forhold, af hvilke det fremgaar, at Dyret ved sin ydre Form af 
Kroppen, ved Mangelen af Svømmebræmmer mellem Tæerne, af 
Ryg- og Flalebræmme samt af Hudfolden paa Laarets Bagflade, ved 
Tæernes Form, ved Mundspaltens Størrelse, Tilstedeværelsen af 
bevægelige Øjelaag, ved Tungens og til Dels ogsaa Tændernes 
Forhold samt ved Hudens Beskaffenhed og Farvetegning i det 
væsentlige forholdt sig som en Amblystom, medens Hovedets Form, 
Gællebuerne, Gællespalterne, de ydre Gæller samt Hvirvelsøjlen 
mere eller mindre viste Overensstemmelse med Axolotl’en. 
Ved mine talrige Forsøg med Thyreoidea-Fodring og med In¬ 
jektion af Thyreoidea-Præparater og af forskellige Jod-Æggehvide- 
stofforbindelser hos Axolotl’er har Resultatet regelmæssigt været i 
Overensstemmelse med de tidligere Iagttagelser vedrørende Meta¬ 
morfosens Forløb. For saa vidt Metamorfosen overhovedet var paa¬ 
begyndt, forløb den enten uforstyrret, indtil Dyret havde antaget 
Amblystom-Formen, eller den standsede inden de universelle Hud¬ 
skifters Indtræden, og i saa Tilfælde antog Dyret atter Axolotfens 
sædvanlige Udseende, idet de skrumpede Gæller og Hudbræmmer 
atter voksede, og den oprindelige Hudfarve atter vendte tilbage. 
Men i eet Tilfælde har Forløbet været afvigende, idet der er frem¬ 
kommen en Mellemform, en „demi-amblystome“, der ikke viser 
nogen Tilbøjelighed hverken til at fuldføre Metamorfosen eller til 
at vende tilbage til Axolotl’-Stadiet. 
Det paagældende Dyr var en c. 3 Aar gi. Han, der vejede 75 
g. D. 16. Oktober 1919 injiceredes i Abdominalhulen c. 2—3 cg 
Jodkasein, opslæmmet i fysiologisk Klornatriumopløsning. Dyret for¬ 
blev tilsyneladende upaavirket, og først d. 12. November iagttoges 
let Hudskifte paa Lemmerne; der indtraadte derefter et hurtigt 
Svind af Rygbræmmen samt det sædvanlige, pletvise Pigmentsvind 
i Huden paa Halen og paa Kroppens Underflade; den 15. Novem¬ 
ber indtraadte første universelle Hudskifte; medens Rygbræmmen 
derefter svandt hurtig og fuldstændig, formindskedes Halebræmmen 
kun langsomt og ikke fuldstændig, og det samme var Tilfældet med 
Gællerne. Efter Midten af December undergik Dyrets Ydre ingen 
yderligere Ændringer, og det fremviste nu det i omstaaende Billeder 
(efter Fotografier tagne i Februar 1920) gengivne karakteristiske 
Udseende. 
Dyret har siden levet i et Vandbassin med skraa Vægge, an- 
